Hauk Henrik Johnsen

Hauk Henrik Johnsen (født 1948 i Ibestad kommune), er en norsk lokalpolitiker i Vadsø. Han var ordfører for Arbeiderpartiet mellom 2003 og 2007 og ble etterfulgt av Svein Dragnes. Johnsen har sittet i kommunestyret i tre perioder, fra 1995 til 2007. Han var leder i administrasjonsutvalget, leder i havnestyret, nestleder i plan- og næringsutvalget samt leder i Vadsø Arbeiderparti i tidsperioden 1995–2003.

Johnsen var fra 2003 til 2007 representant for Finnmark Arbeiderparti i Finnmark fylkesting. Han satt også i styret i Finnmark Ap på slutten av 1990-tallet. Johnsen k vært aktiv innen idretten, spilt fotball, og administrert idrett. Han var leder i en rekke utvalg i Vadsø Turnforening (VTF) samt hovedleder i foreningen i 1983–85. Var også leder i Finnmark Fotballkrets fra 1991 til 1996.

Hauk Johnsen har militær bakgrunn, med 40 års yrkeserfaring som sivil i Forsvaret.

 Referanser 

Kategori:Ap-ordførere i Finnmark
Kategori:Ordførere i Vadsø
Kategori:Personer fra Ibestad kommune